

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.10** | 2024. gada 27. jūnijā |

**7.**

**Par zemes vienības ar kadastra apzīmējumu 7480 004 1145, Bumbieru ielā 2, Ogresgalā, Ogresgala pag., Ogres nov., daļas nepieciešamību sabiedrības vajadzībām**

Ogres novada Ogresgala pagasta pārvaldē 2023. gada 13. oktobrī saņemts daudzdzīvokļu mājas “Liepas 4”, Ogresgalā, Ogresgala pag., Ogres nov. (saskaņā ar Valsts zemes dienesta Nekustamā īpašuma valsts kadastra informācijas sistēmas datiem adrese: Bumbieru iela 2, Ogresgals, Ogresgala pag., Ogres nov.), dzīvokļu īpašnieku pārstāvja [Vārds, Uzvārds] 2023. gada 12. oktobra iesniegums, reģistrēts Ogres novada Ogresgala pagasta pārvaldē ar Nr. 2-4.2/2555 (turpmāk – Iesniegums), kurā izteikts lūgums uzsākt dzīvojamās mājas Bumbieru ielā 2, Ogresgalā, Ogresgala pag., Ogres nov., funkcionāli nepieciešamā zemes gabala atsavināšanas tiesības izmantošanas procesu.

Dzīvojamā māja ar kadastra apzīmējumu 7480 004 0580 001 (turpmāk – Dzīvojamā māja), adrese: Bumbieru iela 2, Ogresgals, Ogresgala pag., Ogres nov., atrodas uz zemes vienības ar kadastra apzīmējumu 7480 004 1145 (turpmāk – Zemes vienība), kura ietilpst nekustamā īpašuma Bumbieru iela 2, Ogresgals, Ogresgala pag., Ogres nov., kadastra numurs 7480 004 1145, sastāvā, īpašuma tiesības Zemgales rajona tiesas Ogresgala pagasta zemesgrāmatas nodalījumā Nr. 100000439348 nostiprinātas fiziskai personai.

Saskaņā ar likuma “Par valsts un pašvaldību dzīvojamo māju privatizāciju” 28. panta ceturto daļu privatizējamai dzīvojamai mājai funkcionāli nepieciešamo zemes gabalu (turpmāk – FNZG) nosaka dzīvojamās mājas privatizācijas sagatavošanas procesā, taču par Dzīvojamo māju šāds lēmums nav pieņemts.

Izskatot Iesniegumu, Ogres novada pašvaldība (turpmāk – Pašvaldība) konstatēja, ka gājēju ietve un veloceliņš Liepu ielā, Ogresgalā, Ogresgala pag., Ogres nov. (turpmāk – Ietve un veloceliņš), daļēji atrodas uz Zemes vienības par kuru Dzīvojamās mājas īpašnieki ir ierosinājuši atsavināšanas procesa uzsākšanu. Uz Zemes vienības atrodas arī izbūvētā Liepu ielas posma apgaismojuma Ogresgalā, Ogresgala pag., Ogres nov. (turpmāk – Apgaismojums) daļa. Saskaņā ar Valsts zemes dienesta Nekustamā īpašuma valsts kadastra informācijas sistēmas telpiskajiem datiem Zemes vienība robežojas ar valsts vietējo autoceļu V996 Ogre-Viskāļi-Koknese.

Ietve un veloceliņš ir pieņemti ekspluatācijā saskaņā ar 2010. gada 11. janvāra aktu, kods 10 00002 0740280, par gājēju ietves un veloceliņa Liepu ielā, Ogresgalā, Ogresgala pag., Ogres nov., zemes kad. Nr. 7480 004 0949, pieņemšanu ekspluatācijā, kas apstiprināts Pašvaldības Ogres būvvaldē 2010. gada 11. janvārī, un iekļauts Pašvaldības bilancē (pamatlīdzekļa uzskaites kartiņa Nr. 12138376).

Apgaismojums ir pieņemts ekspluatācijā saskaņā ar 2008. gada 10. septembra aktu, kods 08 00076 7480, par Liepu ielas posma apgaismojuma Ogresgalā, Ogresgala pag., Ogres nov., Ogres raj., kad. Nr. 7480 004 0914; 7480 004 0913; 7480 004 0905; 7480 004 0915; pieņemšanu ekspluatācijā, kas apstiprināts Ogres novada domē 2008. gada 12. septembrī, un iekļauts Pašvaldības bilancē (pamatlīdzekļa uzskaites kartiņa Nr. 12182013).

Ietve un veloceliņš, un Apgaismojums Pašvaldībai ir nepieciešami Pašvaldību likuma 4. panta pirmās daļas 2. un 3. punktā noteikto pašvaldības autonomo funkciju veikšanai – gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, un gādāt par pašvaldības īpašumā esošo ceļu būvniecību, uzturēšanu un pārvaldību.

Saskaņā ar Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK Nr. 522) 2. punktā noteikto FNZG nosaka konkrētai dzīvojamai mājai noteikumos noteiktajā kārtībā, ņemot vērā likuma “[Par valsts un pašvaldību dzīvojamo māju privatizāciju](https://likumi.lv/ta/id/35770-par-valsts-un-pasvaldibu-dzivojamo-maju-privatizaciju)” 28. panta otrajā daļā minētos kritērijus (esošo apbūvi, apbūves parametrus, pagalmu plānošanas noteikumus, to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c., to, lai pēc privatizējamai dzīvojamai mājai funkcionāli nepieciešamā zemes gabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim). Saskaņā ar MK Nr. 522 3. punktā noteikto FNZG iekļauj zemi, uz kuras pilnībā vai daļēji atrodas tai piesaistītā dzīvojamā māja, kā arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi, savukārt MK Nr. 552 10. punktā noteikts, ka pivatizējamās dzīvojamās mājas ārējo pagalmu (dzīvojamai mājai piegulošā teritorija ar dažādiem labiekārtojuma un apstādījumu elementiem, kas tieši robežojas ar ielu vai ceļu) iekļauj tai funkcionāli nepieciešamajā zemes gabalā, ja atbilstoši normatīvajiem aktiem par vispārīgo teritorijas plānošanu, izmantošanu un apbūvi tas nav uzskatāms par publisko ārtelpu.

Saskaņā ar Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” 2.21. apakšpunktu publiskā ārtelpa – sabiedrībai brīvi vai daļēji pieejamas teritorijas un telpa, ko veido ceļi, ielas, bulvāri, laukumi, publisku ēku pagalmi, pasāžas, krastmalas, promenādes, parki, dārzi, skvēri, meži, publiskie ūdeņi un citas vietas, kas nodotas publiskai lietošanai.

Likuma “Par autoceļiem” 2. panta otrā daļa nosaka, ka autoceļu kompleksā ietilpst zemes klātne, ceļa braucamā daļa, mākslīgās būves (piemēram, tilti, ceļu pārvadi, tuneļi, estakādes, caurtekas, ūdens novadīšanas ietaises, atbalsta sienas), ceļu inženierbūves (piemēram, autobusu pieturvietas un paviljoni, paātrinājuma joslas, transportlīdzekļu stāvlaukumi, stāvvietas, atpūtas laukumi, sniega aizsargsētas, apstādījumi, veloceliņi un ietves, ceļu sakaru un apgaismojuma līnijas) un satiksmes organizācijas tehniskie līdzekļi (piemēram, ceļa zīmes, luksofori, signālstabiņi, aizsargbarjeras, vertikālais un horizontālais marķējums).

Ņemot vērā minēto, secināms, ka Zemes vienības daļa uz kuras atrodas Ietve un veloceliņš, un Apgaismojums, ir uzskatāma par publisko ārtelpu kura nav iekļaujama dzīvojamās mājas FNZG, tā nepieciešama Pašvaldību likuma 4. panta pirmās daļas 2. un 3. punktā noteikto pašvaldības autonomo funkciju nodrošināšanai, un tā iegūstama Pašvaldības īpašumā sabiedrības vajadzībām.

Ogres novada attīstības programmas 2022.–2027. Rīcības plāna 2022.–2027. sadaļas “U-1.1. Attīstīt videi draudzīgu transportsistēmu un vienotu, integrētu un drošu veloceliņu tīklu, uzlabojot apdzīvoto vietu iekšējo un ārējo sasniedzamību, atpūtas vietu pieejamību” 1.1.6. punktā ir paredzēts risināt ielu un ceļu piederības statusa maiņu.

Pašvaldību likuma 73. panta ceturtā daļa noteic, ka Pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, savukārt minētā likuma 10. panta pirmās daļas 16. punkts noteic, ka domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Sabiedrības vajadzībām nepieciešamā nekustamā īpašuma atsavināšanas likuma 2. pants noteic, ka nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem, savukārt 4. pants noteic, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata. Minētā likuma 8. panta pirmā daļa noteic, ka pēc tam, kad pašvaldība pieņēmusi konceptuālu lēmumu par sabiedrības vajadzību nodrošināšanai nepieciešama projekta īstenošanu, institūcija uzsāk attiecīgā projekta īstenošanai nepieciešamo nekustamo īpašumu apzināšanu un nosaka atlīdzību par atsavināmajiem nekustamajiem īpašumiem. Ja sabiedrības vajadzībām paredzēts atsavināt tikai nekustamā īpašuma daļu, institūcija papildus sagatavo grafisko materiālu, kurā iezīmētas attiecīgā nekustamā īpašuma atsavināmās daļas robežas.

Pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas 16. punktu, 73. panta ceturto daļu, Sabiedrības vajadzībām nepieciešamā nekustamā īpašuma atsavināšanas likuma 2. un 3. pantu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Noteikt**, ka sabiedrības vajadzībām Pašvaldību likuma 4. panta pirmās daļas 2. un 3. punktā noteikto pašvaldības autonomo funkciju (gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, un gādāt par pašvaldības īpašumā esošo ceļu būvniecību, uzturēšanu un pārvaldību) nodrošināšanai, gājēju ietves un veloceliņa Liepu ielā, Ogresgalā, Ogresgala pag., Ogres nov., Liepu ielas posma apgaismojuma Ogresgalā, Ogresgala pag., Ogres nov., uzturēšanai un labiekārtošanai, nepieciešams atsavināt zemes vienības ar kadastra apzīmējumu 7480 004 1145, adrese: Bumbieru iela 2, Ogresgals, Ogresgala pag., Ogres nov., daļu ~170 m2 platībā (vairāk vai mazāk, cik izrādīsies uzmērot), saskaņā ar shēmu pielikumā.
2. **Uzdot** Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijai uzsākt atsavināšanas procesu atbilstoši normatīvajos aktos noteiktajai kārtībai.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)